Document ID: /roh_data/filtered/fineweb-2-filterrobots_roh.jsonl.gz/18670

Hans Hess, che ha 65 onns, ha infurmà la cumissiun directiva da Seissmem l'atun 2019 ch'el veglia dar giu ses post suenter esser stà 10 onns en uffizi, ha communitgà Swissmem. Sinaquai haja la cumissiun cumenzà a tschertgar e chattà Hirzel.
Hirzel è stà fin l'onn passà il schef dal concern dal furnitur d'autos Autoneum. Quai ha el fatg radund 8 onns. Avant è Hirzel stà en diversas posiziuns tar il concern da maschinas per textilias, Rieter. Il mument è Rieter en il cussegl d'administraziun tar il constructur da maschinas e vehichels, Bucher Industries.
Hans Hess ha presidià Swissmem dapi il november 2010, ses antecessur è stà l'anteriur cusseglier federal Johan Schneider-Ammann.